
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
29 ΑΠΡΙΛΙΟΥ 1988 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

79 


ΠΕ ΡΙΕΧΟΜΕ ΝΑ 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


Παροχή έγκρισης στην Α.Ε. Γενικών Αποθηκών της Ελλάδος για 
αλλαγή χρήσης δασικών εκτάσεων στη θέση «Πλακωτό» πε¬ 
ριοχής κοινότητας Μαγούλας Αττικής. 1 

Παραχώρηση κοινόχρηστης έκτασης 169,562 στρεμμάτων του 
αγροκτήματος «Κάτω Απόστολοι» Κιλκίς στο Ταμείο Εθνι¬ 
κής Άμυνας (ΤΕΘΑ) . 2 

Παραχώρηση έκτασης 530 στρεμμάτων από το 1175 κοινόχρηστο 
τεμάχιο του αγροκτήματος Καλοχωρίου Θεσσαλονίκης στη 

Γενική Γραμματεία Αθλητισμού . 3 

Διαρρύθμιση του αποκλειστικού δικαιώματος του Κράτους για διά¬ 
θεση πετρελαιοειδών για την κάλυψη των αναγκών της Ελ¬ 
ληνικής αγοράς . 4 


ΑΠΟΦΑΣΕΙΣ 

Χρηματοδότηση δημοτικών και κοινοτικών επιχειρήσεων για την 
κάλυψη δαπανών παγίων εγκαταστάσεων και κεφαλαίου κί¬ 
νησης . 5 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Ελλάδας - ΕΣΣΔ 
για την προμήθεια φυσικού αερίου από την ΕΣΣΔ στην Ελλη¬ 
νική Δημοκρατία (Αθήνα, 7.10.87) . 6 


ΠΡΑΞΕΙ Σ ΥΠΟΥΡΓΙΚΟΥ ΣΥΜΒΟ ΥΛΙΟΥ 

(ΐ) 

Πράξη 42 της 18 Απριλίου 1988 
Παροχή έγκρισης στην Α.Ε. Γενικών Αποθηκών της Ελλάδος για αλ- 
λαγή χρήσης δασικών εκτάσεων στη θέση «Πλακωτό» περιοχής κοι¬ 
νότητας Μαγούλας Αττικής. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Εχοντας υπόψη: 

β · Τις διατάξεις του άρθρου 61 του Ν. 998/79 «περί προστασίας των 
Δασών και των δασικών εν γένει εκτάσεων της Χώρας» (ΦΕΚ 289Α). 

β· Το αριθ. 67480/1447/21.3.1988 έγγραφο του Υφυπουργού 
I εωργίας Κ. Τσιγαρίδα, με το οποίο προτείνεται η χορήγηση έγκρισης 
επέμβασης σε δασικές εκτάσεις στη θέση «Πλακωτό» περιοχής κοινότη- 
τας Μαγούλας Αττικής, από την προνομιούχο Α.Ε. Γενικών Αποθηκών 
τ ης Ελλάδος για την εγκατάσταση Αποθηκών του Διεθνούς Εμπορευ- 
ματικού Κέντρου Αθηνών (Δ.Ε.Κ.Α.). 

γ. Εισήγηση του Υπουργού Γεωργίας για το ίδιο θέμα, 
δ. Τα λοιπά στοιχεία του φακέλου, αποφασίζει: 

1 ■ Παρέχει την έγκρισή του και επιτρέπει στην Α.Ε. Γενικών Αποθη- 
κων της Ελλάδος την αλλαγή χρήσης δασικών εκτάσεων, ιδιοκτησίας 


της, που βρίσκονται στη θέση «Πλακωτό» περιοχής κοινότητας Μαγού¬ 
λας Αττικής, για την ανέγερση Διεθνούς Εμπορευματικού Κέντρου Αθη¬ 
νών (Δ.Ε.Κ.Α.). 

Οι παραπάνω εκτάσεις απεικονίζονται στο συνημμένο σ' αυτή την 
πράξη Χωροταξικό σχέδιο από Φεβρουάριου 1985 με κλίμακα 1:5000 
των Αρχιτεκτόνων Πάνη Καρελλά, Αδάμ Μπέρλερ και Αλέξη Σπυρό- 
πουλου. 

2. Ορίζει τα ακόλουθα: 

α. Να μη μεταβληθεί στο διηνεκές ο επιδιωκόμενος δια της παρεμβά¬ 
σεως σκοπός. 

β. Το σύνολο των υπό διαμόρφωση χώρων να μην υπερβεί το 20% 
του συνόλου των δασικών εκτάσεων. 

γ. Η Α.Ε. Γενικών Αποθηκών να αναλάβει, με βάση μελέτη που θα 
θεωρήσει το Υπουργείο Γεωργίας, τη μέριμνα για την συντήρηση, βελ¬ 
τίωση και επαύξηση της βλάστησης στις μη θίγόμενες δασικές εκτάσεις 
και στη δημιουργία πρασίνου με άλση και δενδροστοιχίες στις μη κατα¬ 
λαμβανόμενες από τις εγκαταστάσεις περιοχές. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο ΠΡΟΕΔΡΟΣ 

01 ΑΝΤΙΠΡΟΕΔΡΟΙ ΤΑ ΜΕΛΗ 

Ακριβές αντίγραφο 
0 Γραμματέας 
του Υπουργικού Συμβουλίου 
ΚΩΣΤΑΣ ΖΩΡΑΣ 


Πράξη 44 της 18 Απριλίου 1988 

Παραχώρηση κοινόχρηστης έκτασης 169,562 στρεμμάτων του αγρο¬ 
κτήματος «Κάτω Απόστολοι» Κιλκίς στο Ταμείο Εθνικής Άμυνας 
(ΤΕΘΑ). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 


Έχοντας υπόψη: 

1. Τις διατάξεις του άρθρου 6 του Ν. 994/79 «Περί ρυθμίσεως θε¬ 
μάτων και διαθέσεως αποστραγγισθεισών γαιών κ.λπ.». 

2. Το αριθ. 114306/28.3.1986 έγγραφο του Υφυπουργού Γεωρ¬ 
γίας Κ. Τσιγαρίδα με το οποίο εισηγείται την παραχώρηση των αριθ. 
65β, 66β. 67β και 857β αγροτεμαχίων της Ο.Δ. 1929 - Σ.Δ. 1965 

αγροκτήματος «Κάτω Απόστολοι» Κιλκίς συνολικής έκτασης 
ι»>9.562 στρεμμάτων στο Ταμείο Εθνικής Άμυνας (ΤΕ(-)\) για κά 
/.υψη άμεσων στρατιωτικών αναγκών. 

3. Εισήγηση του Υπουργού Γεωργίας για το ιοιο 'ιεμα. 

4. Τα λοιπά στοιχεία του φακέλου, αποφασίζει: 

Εγκρίνει την κατά χρήση παραχώρηση των αριθ. 65β, 66β. 67β, 
και 857β αγροτεμαχίων της Ο.Δ. 1929 - Σ.Δ. 1965 του αγροκτήμα¬ 
τος «Κάτω Απόστολοι» Κιλκίς συνολικής έκτασης 169,562 στρεμμά¬ 
των στο Ταμειό Εθνικής Άμυνας (ΤΕΘΑ) για κάλυψη άμεσων στρατιω¬ 
τικών αναγκών. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


II παραχώρηση τελεί υπό τον όρο της ανάκλησης σε περίπτωση που 
δεν πραγματοποιηθεί ο παραπάνω σκοπός. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο ΠΡΟΕΔΡΟΣ 

' ΟΙ ΑΝΤΙΠΡΟΕΔΡΟΙ ΤΑ ΜΕΛΗ 

Ακριβές αντίγραφο 
Ο Γραμματέας 
του Υπουργικού Συμβουλίου 
ΚΩΣΤΑΣ ΖΩΡΑΣ 

-φ- 

( 3 ) 

Πράξη 45 της 18 Απριλίου 1988 

Παραχώρηση έκτασης 530 στρεμμάτων από το 1175 κοινόχρηστο τε¬ 
μάχιο του αγροκτήματος Καλοχωρίου Θεσσαλονίκης στη Γενική 

Γραμματεία Αθλητισμού. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 6 του Ν. 994/79. 

2. Το αριθ. 115993/31.3.1988 έγγραφο του Υφυπουργού Γεωρ¬ 
γίας Κ. Τσιγαρίδα με το οποίο ζητείται η παραχώρηση 530 στρεμμά¬ 
των από το 1175 τεμάχιο του αγροκτήματος Καλοχωρίου Θεσ/νίκης 
στη Γενική Γραμματεία Αθλητισμού, για τη δημιουργία Ιπποδρόμου 
από τον Οργανισμό Διεξαγωγής Ιπποδρομιών Ελλάδας. 

3. Εισήγηση του Υπουργού Γεωργίας για το ίδιο θέμα. 

4. Τα στοιχεία του φακέλου, αποφασίζει: 

Παραχωρεί, κατά χρήση, έκταση 530 στρεμμάτων από το 1175 
κοινόχρηστο τεμάχιο του αγροκτήματος Καλοχωρίου Θεσσαλονίκης 
στη Γενική Γραμματεία Αθλητισμού, για την ίδρυση εγκαταστάσεων 
και λειτουργίας στη Βόρεια Ελλάδα του δεύτερου Ελληνικού Ιπποδρό¬ 
μου από τον Οργανισμό Διεξαγωγής Ιπποδρομιών Ελλάδας. 

Η παραχώρηση τελεί υπό τον όρο της ανάκλησης, σε περίπτωση που 
δεν πραγματοποιηθεί ο παραπάνω σκοπός. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο ΠΡΟΕΔΡΟΣ 

ΟΙ ΑΝΤΙΠΡΟΕΔΡΟΙ ΤΑ ΜΕΛΗ 

Ακριβές αντίγραφο 
Ο Γραμματέας 
του Υπουργικού Συμβουλίου 
ΚΩΣΤΑΣ ΖΩΡΑΣ 



Διαρρύθμιση του αποκλειστικού δικαιώματος του Κράτους για διάθεση 
πετρελαιοειδών για την κάλυψη των αναγκών της Ελληνικής αγο¬ 
ράς. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις: 

α) Του άρθρου 1 παρ. 1 και του άρθρου 4 παρ. 2 του Ν. 1571/85 
(ΦΕΚ 192) για «ρύθμιση θεμάτων πετρελαϊκής πολιτικής και εμπορίας 
πετρελαιοειδών και άλλες διατάξεις». 

β) Του άρθρου 10 του Π.Δ. 437/85 «Περί κατανομής και ανακατα¬ 
νομής των αρμοδιοτήτων των Υπουργείων» (ΦΕΚ Α 157/85). 

γ) Του Γ1.Δ. 238/79 «Περί Οργανισμού του Υπουργείου Βιομηχα¬ 
νίας και Ενέργειας» (ΦΕΚ Α 66/79), όπως συμπληρώθηκε με το Π.Δ. 
456/85 «Μεταφορά αρμοδιοτήτων υπηρεσιών και προσωπικού στα 
Υπουργεία Περιβάλλοντος, Χωροταξίας και Δημοσίων Έργων, Βιομη¬ 
χανίας, Ενέργειας και Τεχνολογίας, Εμπορίου και Μεταφορών και Επι¬ 
κοινωνιών από το Υπουργείο Εθνικής Οικονομίας και το Υπουργείο Πε¬ 
ριβάλλοντος, Χωροταξίας και Δημοσίων Έργων». 

δ) Του δεύτερου εδαφίου της παρ. 2 του άρθρου 4 του Ν. 1571/85 
με το οποίο οι εμπορευόμενες τα πετρελαιοειδή εταιρείες έχουν δικαί¬ 
ωμα επιλογής του προμηθευτή τους για διάθεση πετρελαιοειδών εφο¬ 
διασμού πλοίων και αεροσκαφών που έχουν ιδιαίτερη φορολογική μετά- 
χείριση κοιι που οι ποσότητες των οποίων ανέρχονται σε ποσοστό περί¬ 
που 25% της Ελληνικής αγοράς. 

2. Τις ανάγκες της ομαλής λειτουργίας της Εθνικής Οικονομίας, της 
κάλυψης των κενών της αγοράς και της εξασφάλισης της δημοσίας 


ασφάλειας και εθνικής άμυνας της χώρας. 

3. Την εισήγηση του Υπουργού Βιομηχανίας, Ενέργειας και Τεχνο¬ 
λογίας, αποφασίζει: 

1. Το δικαίωμα των Εταιρειών εμπορίας πετρελαιοδειών να επιλέ¬ 
γουν ελεύθερα τον προμηθευτή προϊόντων για την κάλυψη αναγκών της 
ελληνικής αγοράς, πλην της αγοράς καυσίμων που προορίζονται για 
εφοδιασμό πλοίων και αεροσκαφών, καθορίζεται από 1.5.88 σε ποσο¬ 
στό 60% συνολικά και κατά προϊόν. 

2. Με την παραπάνω διαρρύθμιση το αποκλειστικό δικαίωμα του 
κράτους του άρθρου 4 παρ. 1 τουΝ. 1571/85, όσον αφορά την κάλυψη 
του συνόλου των αναγκών της ελληνικής αγοράς σε πετρελαιοειδή προ¬ 
ϊόντα, εκτός από εκείνα που προορίζονται για ανεφοδιασμό πλοίων και 
αεροσκαφών, περιορίζεται σε μέσο σταθμικό ποσοστό 40%. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ 

ΟΙ ΑΝΤΙΠΡΟΕΔΡΟΙ ΤΑ ΜΕΛΗ 

-φ- 

Α ΠΟΦΑΣΕΙ Σ 

( 6 ) 

Χρηματοδότηση δημοτικών και κοινοτικών επιχειρήσεων για την κά¬ 
λυψη δαπανών παγίων εγκαταστάσεων και κεφαλαίου κίνησης. 

(Συνεδρίαση 387/22.3.88, θέμα 6) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑ¬ 
ΤΩΝ, 

Αφού έλαβε υπόψη: 

α) τις διατάξεις του Ν. 1065/80 «περί κυρώσεως Δημοτικού και 
Κοινοτικού Κώδικος», στις οποίες, μεταξύ άλλων, καθορίζεται το πλαί¬ 
σιο σύστασης δημοτικών και κοινοτικών επιχειρήσεων, 

β) τη σκοπιμότητα εξασφάλισης πλαισίου χρηματοδότησης των πιο 
πάνω επιχειρήσεων, αποφάσισε: 

1. Επιτρέπεται η χρηματοδότηση από τις εμπορικές τράπεζες και 
τους ειδικούς πιστωτικούς οργανισμούς των δημοτικών και κοινοτικών 
επιχειρήσεων που συνιστώνται βάσει των διατάξεων του Ν. 1065/ 
1980 για την κάλυψη δαπανών της σε πάγιες εγκαταστάσεις και κεφά¬ 
λαιο κίνησης. 

2. Το επιτόκιο και οι λοιποί όροι των ανωτέρω δανείων θα συμφω- 
νούνται μεταξύ των δανειστριών τραπεζών και οργανισμών και των δα¬ 
νειοδοτούμενων επιχειρήσεων, σύμφωνα με τα προβλεπόμενα από τις 
ισχύουσες σχετικές διατάξεις. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ο ΠΡΟΕΔΡΟΣ 

Ο ΓΡΑΜΜΑΤΕΑΣ ΤΑ ΜΕΛΗ 

Ακριβές αντίγραφο 
Αθήνα, 25 Απριλίου 1988 

Ο Γραμματέας 
Η. ΚΥΡ1ΑΚΑΝΤΩΝΑΚΗΣ 

-φ- 

ΑΝΑΚΟΙΝΩΣΕΙΣ 

( 6 ) 

Ανακοίνωση για τη θέση σε ισχύ της Συμφωνίας Ελλάδας - ΕΣΣΔ για 
την προμήθεια φυσικού αερίου από την ΕΣΣΔ στην Ελληνική Δημο¬ 
κρατία (Αθήνα, 7.10.87). 

Το Υπουργείο των Εξωτερικών ανακοινώνει ότι, η Συμφωνία μεταξύ 
των Κυβερνήσεων της Ελληνικής Δημοκρατίας και της Ένωσης Σοβιε¬ 
τικών Σοσιαλιστικών Δημοκρατιών για την προμήθεια φυσικού αέριου 
από την Ε.Σ.Σ.Δ. στην Ελληνική Δημοκρατία, που υπογράφηκε στην 
Αθήνα στις 7 Οκτωβρίου 1987 και κυρώθηκε με τον υπ’αριθ. 1748/ 
1988 Νόμο που δημοσιεύθηκε στο υπ' αριθ. 20 Φύλλο της Εφημερίδας 
της Κυβερνήσεως τεύχος Α' της 3ης Φεβρουάριου 1988, τέθηκε ορι¬ 
στικά σε ισχύ, σύμφωνα με τη διάταξη του άρθρου 6 παρ. 1 αυτής, οτις 
14 Μαρτίου 1988. 

Αθήνα, 28 Απριλίου 1988 
Με εντολή Υπουργού 

Ο Προϊστάμενος 
της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 


ΑΠΟ ΤΟ ΕΘΝΙΚΟ 


ΤΥΠΟΓΡΑΦΕΙΟ 



